**Cine sunt eu?**

*Ina M.*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

O picătură în ocean,

O clipă –n veacuri de mărgean,

Atom în universul tot..

Așa mă simt, atât eu pot

Să fiu prin existența mea.

Dar ști? Eu tot visez la stea,

La strălucirea de safir

La-nțelepciune trasă-n fir

Prin scurta-mi viață pe Pământ…

Eu sunt un om și nu un sfânt,

Scânteie și nu foc de gând,

În biblie, cuvânt în rând.

Și totuși, totul se învârte,

În cea mai sfântă, bună carte,

În jurul omului cel simplu…

La trei puterea e-n multiplu

Și găsesc sensul vieții mele:

Dumnezeire pusă-n piele !